O rovnomennom pohorí pozri *Vysoké Tatry (pohorie).*
Súradnice: 49°08′51″S 20°13′39″V﻿ / ﻿49,147500°S 20,227500°V﻿ / 49.147500; 20.227500

Budova mestského úradu v Starom Smokovci
Hranice pôvodných obcí vo Vysokých Tatrách
**Vysoké Tatry** sú mesto na severe Slovenska.

Charakteristika
---------------

*Vysoké Tatry* sú spolu s Kežmarkom, Popradom a Zakopaným prirodzeným centrom turistického ruchu v pohorí Vysoké Tatry. 

Jeho rozloha je 360 km². Svojou rozlohou je druhým najväčším mestom na Slovensku. Celé sa nachádza na území TANAP-u, vo Vysokých a Belianskych Tatrách, v severozápadnej časti Spiša. Mesto je v súčasnosti súčasťou okresu Poprad. Počtom obyvateľov necelých 4 000 sa radí k menším na Slovensku. Vysoké Tatry sú spojené *Cestou Slobody*, vedúcou od Podbanského do Tatranskej Kotliny. Tatranská elektrická železnica (TEŽ) spája Tatranskú Lomnicu s Vyšnými Hágami a pokračuje až do Štrbského Plesa (miestna časť Štrby). Cez Starý Smokovec TEŽ pokračuje do Popradu, odkiaľ je možné ďalej sa prepraviť železnicou, cestou či letecky.

Rozdelenie
----------

Vysoké Tatry sú zložené z 15 mestských častí, tie sa rozkladajú na troch katastrálnych územiach:

* Starý Smokovec
	+ Horný Smokovec (955 m n. m.)
	+ Dolný Smokovec (890 m n. m.)
	+ Nový Smokovec (995 m n. m.)
	+ Starý Smokovec (990 m n. m.)
	+ Tatranská Polianka (1 005 m n. m.)
	+ Tatranské Zruby (1 000 m n. m.)
	+ Nová Polianka (1 040 m n. m.)
* Tatranská Lomnica
	+ Tatranská Kotlina (760 m n. m.)
	+ Tatranská Lomnica (850 m n. m.)
	+ Tatranská Lesná (915 m n. m.)
	+ Tatranské Matliare (885 m n. m.)
	+ Kežmarské Žľaby (902 m n. m.)
* Štrbské Pleso (katastrálne územie)
	+ Štrbské Pleso (1 350 m n. m.) (mestská časť)
	+ Podbanské (940 m n. m.)
	+ Vyšné Hágy (1 100 m n. m.)

Dejiny
------

Jednotlivé osady mesta vznikali na katastroch obcí v podhorí Tatier. Tieto osady boli roku 1947 odčlenené od „materských" obcí (22 katastrálnych území) a Vyhláškou SNR č. 52/1947 Zb. bola zriadená obec Vysoké Tatry s magistrátom a s pôsobnosťou okresného národného výboru. Týmto sa zabezpečila lepšia správa územia. Vysoké Tatry vznikli na území týchto miest a obcí: Batizovce, Huncovce, Folvarky, Gerlachov, Kežmarok, Liptovská Kokava, Mlynica, Nová Lesná, Malý Slavkov, Mengusovce, Pribylina, Rakúsy, Stará Lesná, Starý Smokovec, Spišská Belá, Štrba, Štôla, Veľká Lomnica, Veľký Slavkov, Važec, Východná, Žakovce. Úpravou katastrálnych hraníc na prirodzené rozhrania (stredy ciest či potokov) sa súčasťou katastrálneho územia Štrbské pleso stalo aj niekoľko pozemkov z obce Hybe.

Vo februári 1948 vznikol Jednotný národný výbor Vysoké Tatry (od roku 1960 Mestský národný výbor Starý Smokovec a miestne národné výbory Štrbské Pleso, T. Lomnica, Ždiar a Štôla), do pôsobnosti ktorého patrili: Tatranská Javorina, Ždiar, Tatranská Kotlina, Tatranská Lomnica, Smokovce, Tatranská Polianka, Vyšné Hágy, Štôla, Štrbské Pleso. 

V roku 1954 boli k Vysokým Tatrám pričlenené časť Podbanského (časť obce Pribylina) a časť Východnej (Tri studničky) a časť obce Liptovská Kokava, ktorá v súčasnosti tvorí najväčšiu časť katastrálneho územia Štrbské Pleso (Kôprová a Tichá dolina, Kriváň). V roku 2004 bolo prinavrátené Pribyline takmer celé Podbanské po rieku Belá, malá časť je naďalej súčasťou mesta Vysoké Tatry, len kvôli zmene toku koryta rieky oproti roku 1954 a v roku 2005 pôvodný kataster obce Východná (Tri studničky). Osada Štrbské Pleso bola rozsudkom Najvyššieho súdu SR z 3. mája 2007 čiastočne prinavrátená do katastra obce Štrba. Sídlom obce Vysoké Tatry sa stal Starý Smokovec. V roku 1960 sa obec Vysoké Tatry stala súčasťou okresu Poprad (pôvodne bola súčasťou okresu Kežmarok).

Jednotná obec bola roku 1960 rozdelená na obce Starý Smokovec, Štrbské Pleso, Tatranská Lomnica, Ždiar a Štôla, pričom však aj potom jednotlivé samostatné obce (Starý Smokovec bol mesto) okrem Ždiaru (od roku 1960) mali spoločné administratívne vedenie – a to už od roku 1948, ale okrem rokov 1960 – 1964. 

Obce Starý Smokovec, Štrbské pleso a Tatranská Lomnica boli uznesením Slovenskej národnej rady opäť zlúčené roku 1990. Na ich území bolo vytvorené mesto Starý Smokovec, od 1. januára 1999 opäť premenované na Vysoké Tatry. 

Najstaršou osadou je Starý Smokovec (založený r. 1793, 1 010 m n. m.), ktorý je aj najvýznamnejšou časťou mesta. Sídli tu mestský úrad, obchody, kultúrne centrum, kino. Druhou najvýznamnejšou časťou Vysokých Tatier bolo Štrbské Pleso, ktoré je centrom zimných športov v Tatrách a zároveň je to najvyššie položená osada na Slovensku. Tatranská Lomnica je v súčasnosti druhou najvýznamnejšou z tatranských osád – je centrom zimných športov, poskytuje množstvo ubytovacích možností v hoteloch a penziónoch. Pod Tatranskou Lomnicou sa nachádza golfové ihrisko a autokemping.

Obec Štrba sa od roku 1990 usilovala o vrátenie pôvodného historického katastrálneho územia Štrbského Plesa. 3. mája 2007 bol ukončený dlhoročný spor o jeho navrátenie rozhodnutím Najvyššieho súdu Slovenskej republiky. Zmenou vykonanou k 7. októbru 2007 prešla časť územia (2 016 ha 6 979 m2) Štrbského Plesa do katastrálneho územia Štrba obce Štrba. Mestu Vysoké Tatry zostalo v katastrálnom území Štrbské Pleso 14 847 ha.

Turistika
---------

Centrum Starého Smokovca po víchrici z 19. novembra 2004
Z jednotlivých tatranských osád sa dajú podnikať vysokohorské túry po vyznačených chodníkoch do jednotlivých dolín či na štíty Tatier. Pri výstupoch do vyšších polôh však treba dbať na primeraný odev a obuv. Tatranské chodníky sú od 15. novembra do 1. júna uzavreté.

V zime sú Vysoké Tatry centrom zimných športov. Zjazdovky sa nachádzajú na Starom Smokovci (Jakubkova lúka, Hrebienok), v Tatranskej Lomnici (Jamy, Lomnické Sedlo, najvyššie položená zjazdovka na Slovensku, s možnosťou lyžovať niekedy až do mája). Upravované bežecké trate sa nachádzajú v Tatranskej Lomnici.

Letecký pohľad na Vyšné Hágy z 13. októbra 2000

Doprava
-------

Zoznam železničných liniek vo Vysokých Tatrách.

| Linka | Konečné stanice | Vlastnosti vozidla | Vozidlo | Článok | Poznámka |
| --- | --- | --- | --- | --- | --- |
|  |  |
| TEŽ |
| **183** | Štrbské Pleso - Poprad-Tatry |  |  | Stadler GTW 2/6 | 183 (vlaková linka vo Vysokých Tatrách) | vybrané spoje pokračujú zo stanice Starý Smokovec do stanice Tatranskej Lomnice |
| **184** | Starý Smokovec - Tatranská Lomnica |  |  | Stadler GTW 2/6 | 184 (vlaková linka vo Vysokých Tatrách) | vybrané spoje pokračujú zo stanice Starý Smokovec do stanice Poprad-Tatry |
| OŽ |
| **182** | Štrba - Štrbské Pleso |  |  |  | 182 (vlaková linka vo Vysokých Tatrách) |  |
| ŽSR |
| **185** | Poprad-Tatry - Stará Ľubovňa (Plaveč)Tatranská Lomnica - Studený Potok |  |  | Motorová jednotka 813.11 | 185 (vlaková linka vo Vysokých Tatrách) | vybrané spoje pokračujú zo stanice Studený Potok do stanice Tatranskej Lomnice |

* Elektrická jednotka 425.960Elektrická jednotka 425.960
* Elektrická jednotka 420.95Elektrická jednotka 420.95

Kultúra a zaujímavosti
----------------------

* V Starom Smokovci sa nachádza kino Kriváň.
* V Tatranskej Lomnici je kino Tatry.
* V Tatranskej Lomnici sa nachádza Múzeum Tatranského národného parku. Pre verejnosť je otvorené:
	+ v mesiacoch máj až september od pondelka do nedele od 8:30 do 12:00 hod. a od 13:00 do 17:00 hod.
	+ v mesiacoch október až apríl od pondelka do nedele od 8:30 do 12:00 hod. a od 13:00 do 16:00 hod.

Kúpele a sanatóriá
------------------

Okrem zimných športov a letnej turistiky sa na území mesta nachádza niekoľko sanatórií poskytujúcich kvalitnú liečbu pľúcnych chorôb (Vyšné Hágy), alebo rekonvalescentnú liečbu (Dolný Smokovec, Nová Polianka, Tatranská Polianka) alebo kúpeľnú liečbu (Kúpele Nový Smokovec a Kúpele Tatranské Matliare).

### Nový Smokovec

*Bližšie informácie v hlavnom článku: Nový Smokovec*
Kúpele Nový Smokovec sú taktiež klimatické kúpele. Vďaka čistému vzduchu a okolitým horám (aj keď po kalamite 19. novembra 2004 narušených) sú ideálne na liečenie niektorých chorôb vyvolaných poruchami metabolizmu a žliaz s vnútornou sekréciou ako aj chorôb dýchacích ciest ako je napr. astma či chronická bronchitída či liečbu pľúc poškodených rôznymi plynmi.

### Tatranské Matliare

*Bližšie informácie v hlavnom článku: Tatranské Matliare*
Matliare sú vojenskými klimatickými kúpeľami, svoje služby poskytujú však aj verejnosti. Matliare ležia neďaleko Tatranskej Lomnice v smere na Tatranskú Kotlinu, sú obklopené horami, vďaka čomu sú ideálnym miestom na liečbu ochorení dýchacieho systému.

Kostolíky
---------

Kostolík v Starom Smokovci
### Rímskokatolícke kostoly

Farský kostol apoštolov svätého Petra a Pavla je postavený v Novom Smokovci v susedstve evanjelického kostola od roku 2002.

Neogotický kostol Nepoškvrneného počatia Panny Márie je dominantou v Starom Smokovci a bol postavený v roku 1888.

Kostol Povýšenie svätého Kríža stojí od roku 1937 v Štrbskom Plese.
Aj mesto Vysoké Tatry má svoj drevený kostolík. Je od roku 1890 v Dolnom Smokovci a nesie meno Kostol Božského Spasiteľa.

Tatranská Lomnica má svoj kostol od roku 1900.

### Rímskokatolícke kaplnky

Okrem kostolov je v Starom Smokovci aj Kaplnka Panny Márie z roku 1866 a od roku 1936 je kaplnka aj na Symbolickom cintoríne pri Popradskom plese. Svoju kaplnku má aj Tatranská Polianka.

### Evanjelické kostoly

Sú postavené v Novom Smokovci, Tatranskej Kotline a Tatranskej Lomnici.

### Kalvária (Vysoké Tatry)

V roku 2015 bola dokončená kalvária na Peknú vyhliadku, v katastri osady Starý Smokovec.

Demografia obyvateľov Vysokých Tatier
-------------------------------------

Z roku 2011.

|  |  |
| --- | --- |
| Počet obyvateľov* Ženy – 2 286
* Muži – 1 964
* Spolu – 4 250

Národnostné zloženie* slovenská – 3 539
* česká – 70
* maďarská – 15
* rusinská – 6
* poľská – 5
* židovská – 4
* nemecká – 3
* ruská – 3
* ukrajinská – 3
* rómska – 2

Náboženské vyznanie* rímskokatolícke – 2 191
* evanjelické a.v. – 251
* gréckokatolícke – 123
* pravoslávne – 19
 | Vzdelanie* Úplné SŠO – 228
* Vyššie odborné – 120
* VŠ bakalár – 114
* VŠ Ing. Dr. Mgr. – 567
* VŠ 3. stupňa – 57
* Bez vzdelania – 444
* Nezistené – 121

Ekonomická aktivita obyvateľstva* Pracujúci okrem dôchodcov – 1 723
* Študenti SŠ – 173
* Študenti VŠ – 159
* Dôchodcovia – 931
* Deti do 16 rokov – 484
 |

Osobnosti mesta
---------------

* Juraj Buchholtz (\* 1643 – † 1724), senior spišských miest, evanjelický kazateľ, literát a horolezec
* Ján Juraj Rainer (\* 1800 – † 1872), uhorský podnikateľ, tvorca Rainerovej chaty
* Eduard Blasy (\* 1820 – † 1888), horský vodca
* Ján Ruman Driečny (\* 1840 - † 1879), horský vodca a lovec kamzíkov
* Gustáv Nedobrý (\* 1893 – † 1966), turistický a športový činovník, horolezec a lyžiar
* Mikuláš Mlynarčík (\* 1894 – † 1977), horolezec, lyžiar, turista, zakladateľ horolezeckého spolku JAMES
* Ivan Bohuš (\* 1924), historik, vedec, muzeológ a publicista
* Július Andráši (\* 1925 – † 1995), horolezec, horský záchranár a publicista
* Gregor Mareš (\* 1974), rozhlasový a televízny moderátor

Partnerské mestá
----------------

* Poľsko  Bukowina Tatrzańska, Poľsko
* Slovensko  Kežmarok, Slovensko
* Slovensko  Košice, Slovensko
* Česko  Pardubice, Česko
* Slovensko  Poprad, Slovensko
* Česko  Prostějov, Česko
* Poľsko  Zakopané, Poľsko

Galéria
-------

### Osady mesta Vysoké Tatry

* Dolný Smokovec Dolný Smokovec
* Horný Smokovec Horný Smokovec
* Kežmarské Žľaby Kežmarské Žľaby
* Nová Polianka Nová Polianka
* Nový Smokovec Nový Smokovec
* Podbanské Podbanské
* Starý Smokovec Starý Smokovec
* Tatranská Kotlina Tatranská Kotlina
* Tatranská Lesná Tatranská Lesná
* Tatranská Lomnica Tatranská Lomnica
* Tatranská Polianka Tatranská Polianka
* Tatranské Matliare Tatranské Matliare
* Tatranské Zruby Tatranské Zruby
* Vyšné Hágy Vyšné Hágy

### Erby osád mesta Vysoké Tatry

* Dolný SmokovecDolný Smokovec
* Horný SmokovecHorný Smokovec
* Kežmarské ŽľabyKežmarské Žľaby
* Nová PoliankaNová Polianka
* Nový SmokovecNový Smokovec
* PodbanskéPodbanské
* Starý SmokovecStarý Smokovec
* Tatranská KotlinaTatranská Kotlina
* Tatranská LesnáTatranská Lesná
* Tatranská LomnicaTatranská Lomnica
* Tatranská PoliankaTatranská Polianka
* Tatranské MatliareTatranské Matliare
* Tatranské ZrubyTatranské Zruby
* Vyšné HágyVyšné Hágy

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Vysoké Tatry* [online]. uzemneplany.sk, rev. 2010-04-24, [cit. 2010-08-23]. Dostupné online.
5. ↑   *Mesto Vysoké Tatry* [online]. vysoketatry.sk, [cit. 2021-09-01]. Dostupné online.
6. ↑   *Štrba – Štrbské Pleso* [online]. strba.customers.delphi.sk, [cit. 2013-07-29]. Dostupné online. Archivované 2013-09-05 z originálu.
7. ↑   *Štrbské Pleso* [online]. Mesto Vysoké Tatry, [cit. 2021-09-01]. Dostupné online. Archivované 2021-09-04 z originálu.
8. ↑
9. ↑   *Archivovaná kópia* [online]. [Cit. 2021-01-06]. Dostupné online. Archivované 2021-01-09 z originálu.
10. ↑   *Múzeum TANAPu* [online]. lesytanap.sk, [cit. 2013-07-29]. Dostupné online. Archivované 2013-06-30 z originálu.
11. ↑

Pozri aj
--------

* Zoznam kultúrnych pamiatok vo Vysokých Tatrách

Iné projekty
------------

Commons
* Spolupracuj na Commons Commons ponúka multimediálne súbory na tému **Vysoké Tatry (mesto)**

Externé odkazy
--------------

* Cestovné poriadky a iné informácie o doprave vo Vysokých Tatrách

  


| * z
* d
* u
Časti mesta Vysoké Tatry (15) |
| --- |
| 
* Dolný Smokovec
* Horný Smokovec
* Kežmarské Žľaby
* Nová Polianka
* Nový Smokovec
* Podbanské
* Starý Smokovec
* Štrbské Pleso
* Tatranská Kotlina
* Tatranská Lesná
* Tatranská Lomnica
* Tatranská Polianka
* Tatranské Matliare
* Tatranské Zruby
* Vyšné Hágy

 |  |



| * z
* d
* u
Obce okresu Poprad (3 + 26) |
| --- |
| Mestá | 
* Poprad
* Svit
* Vysoké Tatry

 |
| Ostatné obce | 
* Batizovce
* Gánovce
* Gerlachov
* Hozelec
* Hôrka
* Hranovnica
* Jánovce
* Kravany
* Liptovská Teplička
* Lučivná
* Mengusovce
* Mlynica
* Nová Lesná
* Spišské Bystré
* Spišský Štiavnik
* Spišská Teplica
* Štôla
* Štrba
* Šuňava
* Švábovce
* Tatranská Javorina
* Veľký Slavkov
* Vernár
* Vikartovce
* Vydrník
* Ždiar

 |